ماتيلدا عبد المسيح

ماتيلده عبد المسيح (..-1926) استاذة البيانو و من اول عازفات البيانو فى مصر و اول مصريه تعزف البيانو على القواعد الشرقيه و كمان كتير من القطع اللى لحنتها و ليها انتاج غزير فى اواخر القرن التسعتاشر و اول القرن العشرين ,حطت لحن للسلام الوطنى المصرى, و نشيد مخصوص للملك فؤاد كنوع من المدح غنته وقتها الفنانه حبيبه مسيكه, كمان لحنت مارشال استقبال الزعيم سعد باشا زغلول بعد رجوعه من المنفى اللى بتقول مقدمته يا طالع السعد افرحلى و كمان لحنت مارشال افتتاح البرلمان المصرى و افراح القبه.

"ماتيلده عبد المسيح" هيا اول واحده حطت لحن نشيد لملك مصر.

قضت “ماتيلده عبد المسيح” خمسه و عشرين سنه تعلم الاجيال فن عزف البيانو, و ذكر عنها الملحن هانى شنوده انها كانت بتروح الارياف تعلم فن البيانو لاولاد العمد و البشاوات.

 وفاتها 
اتوفت “ماتيلده” فى عشرينات القرن الماضى بعد فتره مرض طويله, سابت تراث فنى و مزيكا غزير و مهم.

 من تاليفها وتدوينها 
 السلام الوطنى المصرى - نغمه جهاركاه
 مارش سعد باشا- نغمه جرك
 مارش حرم الرئيس الجليل صاحب المعالى سعد باشا - نغمه جرك
 مزيكا محمد لابس سيفه - نغمه حجاز
 نشيد الملك فؤاد – مترى المر
 مارش جلالة الملك فؤاد (حبيبه مسيكه)– بيضافون
 مارش صاحب السمو الملكى الامير فاروق
 ياسعد شرفت الاوطان
 افراح القبه - نغمه حجاز
 يامن بسيف اللحظ جارحنى - راست
 دولاب وتقسيم صفا هانم - نهوند
 حجبوك يابدر التمام - بياتى
 مالك نظير ياذا الغزال - رصد
 باللذى اسكن من عرف اللما - بياتى
 مارش الهانم
 عاهدت قلبى - بياتى
 حمام الدوح هيجت الروح
 العفو ياسيد الملاح - نهاوند
 مالى بالمه مالى - بياتى
 مارش المحمل الشريف المصرى

 لينكات برانيه 

تصنيف:عازف مزيكا
تصنيف:ملحنين مصريين
تصنيف:موسيقيين مصريين
تصنيف:اقباط
تصنيف:وفيات 1926